{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt Strategije razvoja prerade drva i proizvodnje namještaja Republike Hrvatske 2017. - 2020. s Akcijskim planom 2017. - 2019."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"GORDANA LEMO","8.PRIORITETNA PODRUČJA RAZVOJA, CILJEVI I MJERE,\n1.1.PRIORITETNO PODRUČJE RAZVOJA 1.:","Razvijanje kvalifikacija temeljenih na kompetencijama i rezultatima učenja te trajno usklađivanje obrazovanja s potrebama tržišta rada  nije moguće bez trajne suradnje svih dionika u procesu odgoja i obrazovanja. Smanjivanje utjecaja ustanovljenih ograničenja razvoja (3, 4, 5 i 6) moguće je postići i aktivnim sudjelovanjem Agencije za strukovno obrazovanje i obrazovanje odraslih (ASOO) već u provedbi prvih mjera (u prioritetnim područjima 1 i 5).\nStoga bi bila poželjna suradnja s ASOO-om kod izrade podatkovne baze, u dijelu:\n- prikaza ustanova (škola) koje obrazuju učenike u podsektoru prerade i obrade drva (ljudski potencijali)\n- prikaza broja učenika po zanimanjima, školama, županijama, trajno uz redovito ažuriranje\n- prikaza ustanova za obrazovanje, osposobljavanje i usavršavanje odraslih (cjeloživotno učenje, lakša prilagodba potrebama tržišta rada)\n- prikaza tržištu potrebnih kompetencija na kojima se temelji definiranje ishoda učenja u strukovnim kurikulumima, a koji osiguravaju stjecanje potrebnih kompetencija\n- prikaza mape skupina kompetencija i njima pripadajućih zanimanja i strukovnih obrazovnih kurikuluma\nUčinci: Podatkovna baza može pomoći kod kvalitetnog povezivanja sustava srednjeg obrazovanja i obrazovanja odraslih s poslovnim subjektima prerade drva i proizvodnje namještaja, lakšeg uspostavljanja ravnoteže ponude i potražnje, kvalitetnijeg definiranja mjera i aktivnosti pri razvoju mreže vertikalne i horizontalne povezanosti obrazovnih segmenata, u skladu sa europskim smjernicama (vezano uz Preporuku III.).  Isto tako, podatkovna baza, s brojčanim prikazom baze ljudskih potencijala, omogućava poslovnim subjektima, kao nužnih dionika u osiguravanju kvalitete strukovnog obrazovanja i obrazovanja odraslih, jednostavnije uključivanje u proces obrazovanja.\nGordana Z, dipl. ing. drvne industrije\nviša stručna savjetnica za sektor šumarstva, prerade i obrade drva (ASOO)","Primljeno na znanje","Primljeno na znanje"]
[2,"GORDANA LEMO","8.PRIORITETNA PODRUČJA RAZVOJA, CILJEVI I MJERE,\n5.5.PRIORITETNO PODRUČJE RAZVOJA 5.:","U opisu mjere 1. područja razvoja 5., između ostalog, navedeno je:\n- Početak izgradnje tržišne prepoznatljivosti proizvoda prerade drva i proizvodnje namještaja, i njihovih proizvođača jest podizanje svijesti o njezinom značenju, mogućnostima i dugoročnim pozitivnim učincima te sustavno stjecanje potrebnih znanja i vještina u funkciji njezine izgradnje. \n- Podizanje vrijednosti ljudskog potencijala kroz stjecanje znanja, vještina i vrijednosti koji su potrebni pojedincu za ostvarivanje svojih radnih uloga u procesu stvaranja, proizvodnje i tržišnog pozicioniranja jedinstvenog proizvoda, kao i privlačenja korisnika konkurentskih proizvoda, važan je čimbenik repozicioniranja prerade drva i proizvodnje namještaja u pogledu tržišne prepoznatljivosti. (preuzeto iz Strategije)\n\nDugoročno promatrajući, a imajući na umu stanje u društvu i negativnu percepciju društva naspram pohađanja strukovnih škola, posebice u sektoru prerade i obrade drva, potrebna je usmjerenost kako na vlastite proizvode tako i na vlastiti ljudski potencijal, od samih početaka usmjeravanja u procesu obrazovanja (sustavno stjecanje potrebnih znanja). U opisu mjere 1. ovog područja razvoja, razvidno je kako se kroz Strategiju o tomu vodilo računa. Ujedno je ustanovljeno i ograničenje III. - slaba povezanost obrazovanja s tržištem rada. \n Ublažavanje navedenog ograničenja može se postići aktivnim uključivanjem  su/nositelja mjera 1. i 2. prioritetnog područja 5. u aktivnosti ASOO-a, kroz promociju (državna natjecanja i smotre učeničkih radova, tjedni cjeloživotnog učenja, trajno stručno usavršavanje nastavnika/ca itd.). Time se dodatno osigurava ostvarenje posebnih ciljeva, a posredno i općeg cilja prioritetnog područja razvoja 5. te prioritetnog područja razvoja 3. u dijelu  izgradnje prostora za pozitivnu selekciju mladih koji se žele obrazovati na ovome području (učinak).","Primljeno na znanje","Primljeno na znanje"]